wickkiey/tamil-wikipedia-chunked huggingface dataset:
# மக்கள் நீதிக் கட்சி

## பின்னணி

### பெர்மாத்தாங் பாவ் இடைத் தேர்தல்

2004ஆம் ஆண்டு, டத்தோ ஸ்ரீ அன்வார் இப்ராஹிம் சிறையில் இருந்து விடுவிக்கப்பட்டார். ஆனால், அவர் ஐந்து ஆண்டுகளுக்கு அரசியலில் ஈடுபடக்கூடாது என்று மலேசிய அரசாங்கம் தடை விதித்தது. அந்தத் தடை 14 ஏப்ரல் 2008இல் நீக்கப்பட்டது. அதற்குள் 2008ஆம் ஆண்டு பொதுத் தேர்தலும் நடந்து முடிந்தது.  
அந்தக் கட்டத்தில் அவருடைய மனைவி வான் அசீசா வான் இஸ்மாயில், மலேசிய நாடாளுமன்றத்தின் பெர்மாத்தாங் பாவ் தொகுதியின் மக்களவை உறுப்பினராக இருந்தார். அன்வார் இப்ராஹிம் விடுதலையானதும் பெர்மாத்தாங் பாவ் தொகுதியின் நாடாளுமன்ற உறுப்பினராக இருந்த வான் அசீசா வான் இஸ்மாயில், அதாவது அன்வார் இப்ராஹிமின் மனைவி, தன் நாடாளுமன்றப் பதவியை ராஜிநாமா செய்தார்.
# மக்கள் நீதிக் கட்சி

## பின்னணி

### அன்வார் இப்ராஹிம்

அன்வர் என்று அழைக்கப்படும் இவர் மலேசியத் தமிழர் மத்தியில் மிகப் பிரபலம் ஆன அரசியல்வாதி ஆவார். இவர் மலேசிய முன்னாள் துணைப் பிரதமராகவும் முன்னாள் எதிர்க்கட்சித் தலைவராக பொறுப்பு வகித்தார். அன்வர் தற்போது அவரது குதப்புணர்ச்சி குற்றச்சாட்டு உறுதிபடுத்தப்பட்ட பின்னர் ஐந்து ஆண்டு சிறை தண்டனையிள் உள்ளார்.
# மக்கள் நீதிக் கட்சி

## பின்னணி

### நாடாளுமன்றத்தில் மக்கள் நீதிக் கட்சி உறுப்பினர்கள்

மலேசிய 13வது பாராளுமன்றத்தில் பிகேஆர் உறுப்பினர்கள் தற்போது 29பேர் உள்ளனர் இதில் நான்கு பேர் தமிழர்கள் ஆவர்.  
- **கெடா**
- பி09 - அலோர் ஸ்டார் - குய் சியாவ் லியுங்
- பி10 -கோலால கெடா - அஸ்மாண் இஸ்மாயில்
- பி15 -சுங்கை பட்டாணி - ஜோகாரி அப்துல்
- பி17 -பாடாங் செராய் - சுரேந்திரன் நாகராஜன்  
- **பினாங்கு**
- பி44 - பெர்மாத்தாங் பாவ் - அன்வார் இப்ராகிம்
- பி47 - நிபோங் திபால் - மான்சோர் ஒத்மான்
- பி52 - பாயன் பரூ - சிம் சீ சின்  
- **பேராக்**
- பி62 - சுங்கை சிப்புட் - ஜெயக்குமார் தேவராஜ்
- பி71 - கோபெங் - லீ பூன் சாய்
- பி74 - லுமூட் - முகமட் இம்ரான் அப்துல் ஹமீத்  
- **பகாங்**
- பி82 - இந்திர மாக்கோதா - பாவ்சி அப்துல் ரகுமான்
- பி83 - குவாந்தான் - பாவ்சியா சாலே  
- **சிலாங்கூர்**
- பி97 - செலாயாங் - வில்லியம் லியோங் ஜீ கீன்
- பி98 - கோம்பாக் - அஸ்மீன் அலி
- பி99 - அம்பாங் - சூராய்டா கமாருடீண்
- பி100 - பண்டாண் - ராபிஸி ராம்லி
- பி104 - கெலானா ஜெயா - வோங் சென்
- பி105 - தென் பீஜே - ஹீ லோய் சியன்
- பி107 - சுபாங் - சிவராசா ராசையா
- பி109 - காப்பார் - ஜி மணிவண்ணன்
- பி112 - கோலா லங்கட் - அப்துல்லா சனி  
- **கூட்டரசு பிரதேசம்**
- பி115 - பத்து - தியான் சுவா
- பி116 - வங்சா மாஜூ - தான் கீ கோங்
- பி121 - லெம்பா பன்தாய் - நூருள் இசா அன்வார்
- பி124 - பண்டார் துன் ரசாக் - அப்துல் காலித் இப்ராஹிம்  
- **நெகிரி செம்பிலான்**
- பி132 - தெலுக் கெமாங் - கமருல் பக்ரின்  
- **மலாக்கா**
- பி137 - புக்கிட் கட்டில் - சம்சுல் இஸ்கந்தர்  
- **ஜொகூர்**
- பி150 - பத்து பகாத் - முகமட் இட்ரிஸ்  
- **சபா**
- பி174 - பெனம்பாங் - இக்னேசியஸ்  
- **சரவாக்**
- பி219 - மீறி - மைக்கேல் தியொ
# மக்கள் நீதிக் கட்சி

## கொள்கைப்பாடு

ஒரு நியாயமான, ஓர் ஐக்கியமான, வளர்ச்சி பெறும் ஜனநாயக சமூகத்தை உருவாக்கும் நோக்கமே கெடிலான் அரசியல் கூட்டணியின் தலையாயக் கொள்கைப்பாடாக அமைந்து உள்ளது. இருப்பினும், தன் செயல்பாட்டில் சமூகப் பொருளாதார நீதிகளைப் பேணிக் காப்பதிலும்; அரசியல் லஞ்ச ஊழல்களைத் துடைத்தொழிப்பதிலும்; மனித உரிமைகளைப் பாதுகாப்பதிலும் தீவிரம் காட்டி வருகிறது.
# உழிஞைக் கொடி

**உழிஞைக் கொடி** (cassytha filiformis) உயிருள்ள மரவகைகளை மூடிக்கொண்டு படரும் ஒருவகை காட்டுக்கொடி. இக் கொடி மரத்தை மூடிக்கொண்டு படர்வதுபோல பகைவர் மதிலைப் படை வீரர்கள் முற்றுகையிடும் போர்முறையைத் தமிழ் இலக்கணங்கள் உழிஞைத் திணை எனக் குறிப்பிடுகின்றன. இந்த மதில் போரைப் பற்றிப் பாடப்பட்ட 30 பாடல்களைக் கொண்ட நூல் தொகுப்பைச் சிற்றிலக்கியங்களில் ஒன்றாகப் பிற்காலப் பாட்டியல் நூல்கள் குறிப்பிடுகின்றன. இதனை இக்காலத்தில் கொற்றான் என்றும், முடக்கொற்றான் என்றும் நாட்டுப்பற மக்கள் வழங்குகின்றனர். மக்களை ஆளும் அரசன் (கொற்றவன்) போல மரத்தை ஆண்டுகொண்டு படரும் கொடியைக் கொற்றான் என்பது மரூஉ-மொழி. மரங்களை மூடி முடமாக்கும் கொற்றானை முடக்கொற்றான் என்பதும் காரணப்பெயர்.
# இலங்கை சட்டவாக்கப் பேரவைத் தேர்தல், 1911

பிரித்தானிய இலங்கையின் **சட்டவாக்கப் பேரவைக்கான தேர்தல்** (*election to the Legislative Council of Ceylon*) 1911 ஆம் ஆண்டில் இடம்பெற்றது.
# இலங்கை சட்டவாக்கப் பேரவைத் தேர்தல், 1911

## பின்னணி

இலங்கையின் சட்டவாக்கப் பேரவை 1833 ஆம் ஆண்டில் கோல்புறூக்-கேமரன் ஆணைக்குழுவின் பரிந்துரைக்கேற்ப அமைக்கப்பட்டது. ஆரம்பத்தில் பிரித்தானிய ஆளுநர் உட்பட 16 உறுப்பினர்கள் அங்கம் வகித்தனர். இவர்களில் இலங்கை நிறைவேற்றுப் பேரவையின் ஐவர், நான்கு அரசாங்க அதிகாரிகள், மேலும் ஆறு பேர் அதிகாரபூர்வமற்ற உறுப்பினர்கள் (மூன்று ஐரோப்பியர், ஒரு சிங்களவர், ஒரு தமிழர், ஒரு பரங்கியர்) நியமிக்கப்பட்டனர்.  
1889 இல் அதிகாரபூர்வமற்ற உறுப்பினர்களின் எண்ணிக்கை எட்டாக அதிகரிக்கப்பட்டது (மூன்று ஐரோப்பியர், ஒரு கீழைத்தேய சிங்களவர், ஒரு கண்டியச் சிங்களவர், ஒரு தமிழர், ஒரு சோனகர், ஒரு பரங்கியர்).  
1910 ஆம் ஆண்டில் மொத்த உறுப்பினர்களின் எண்ணிக்கை 18 இலிருந்து 21 ஆக அதிகரிக்கப்பட்டது. இவர்களில் 11 பேர் அதிகாரபூர்வ உறுப்பினர்களும் 10 அதிகாரபூர்வமற்ற உறுப்பினர்களும் (இரண்டு தேர்ந்தெடுக்கப்பட்ட ஐரோப்பியர், ஒரு தேர்ந்தெடுக்கப்பட்ட பரங்கியர், ஒரு தேர்ந்தெடுக்கப்பட்ட இலங்கைக் கல்விமான், இரண்டு நியமனம் பெற்ற கீழைத்தேய சிங்களவர், இரண்டு நியமனம் பெற்ற தமிழர், ஒரு நியமனம் பெற்ற கண்டிச் சிங்களவர், ஒரு நியமனம் பெற்ற சோனகர்) ஆவர் மூவாயிரத்துக்கும் குறைவான இலங்கையர்கள் நான்கு அதிகாரபூர்வமற்ற உறுப்பினர்களுக்காக வாக்களிக்கத் தகுதி பெற்றனர்.
;கரையோரச் சிங்களவர் பிரதிநிதிகள்:
- சி. எல். ஒபயசேகரா
- அல்பிரட் யோசப் ரிச்சார்ட் டி சில்வா
;கண்டிச் சிங்களவர் பிரதிநிதி:
- தியோடர் முணமலி
;தமிழர் பிரதிநிதிகள்:
- சேர் அம்பலவாணர் கனகசபை
- யோசப் நிக்கலசு திசவீரசிங்கம்
;முசுலிம் பிரதிநிதி:
- வப்பிச்சி மரைக்கார் அப்துல் ரகுமான்
# இலங்கை சட்டவாக்கப் பேரவைத் தேர்தல், 1911

## சட்டசபைக் கூட்டம்

புதிய சட்டவாக்க சபை 1912 சனவரி 16 இல் ஆளுனர் மெக்கலம் என்பவர் தலைமையில் கூடி, புதிய உறுப்பினர்கள் சத்தியப் பிரமாணம் எடுத்துக் கொண்டனர்.
# எஸ். அகஸ்தியர்

**எஸ். அகஸ்தியர்** (ஆகத்து 24, 1926 - டிசம்பர் 8, 1995) ஓர் ஈழத்து எழுத்தாளர். சிறுகதைகள், குறும் புதினங்கள், புதினங்கள், மேடை நாடகங்கள், ஆய்வுக் கட்டுரைகள் எனப் பல கோணங்களிலும் எழுதியவர். 1986 ஆம் ஆண்டில் புலம் பெயர்ந்து பிரான்சில் வாழ்ந்து வந்தார்.
# எஸ். அகஸ்தியர்

## வாழ்க்கைச் சுருக்கம்

அகஸ்தியர் யாழ்ப்பாணம், ஆனைக்கோட்டை என்ற கிராமத்தில் சவரிமுத்து, அன்னம்மாள் ஆகியோருக்கு மூன்றாவது மகனாகப் பிறந்தார். தனது 20வது அகவையில் கவிதை மூலம் எழுத்துலகிற்கு அறிமுகமானார். சுதந்திரனில் எழுதத் தொடங்கியவ்ர் தினகரன், வீரகேசரி, தினபதி, ஈழநாடு, மல்லிகை, சுடர் ஆகிய பத்திரிகைகளில் எழுதினார். எழுத்து, தீபம், கண்ணதாசன், கலைமகள், தாமரை போன்ற தமிழக இதழ்களும் இவரது சிறுகதைகளைப் பிரசுரித்தன. தாமரை இதழ் 1970 ஆம் ஆண்டில் இவருடைய படத்தை அட்டையில் பிரசுரித்தது.
# எஸ். அகஸ்தியர்

## வெளியிட்ட நூல்கள்

- இருளினுள்ளே (குறும் புதினத் தொகுதி, 1968)
- திருமணத்துக்காக ஒரு பெண் காத்திருக்கிறாள் (புதினம், 1976)
- மண்ணில் தெரியுதொரு தோற்றம் (புதினம், 1978)
- கோபுரங்கள் சரிகின்றன (குறும் புதினம், 1984)
- எரி நெருப்பில் இடை பாதை இல்லை (புதினம், 1992)
- நரகத்திலிருந்து (குறும் புதினத்தொகுதி, 1994)
- பூந்தான் யோசேப்பு வாழ்க்கை வரலாறு
- மகாகனம் பொருந்திய
- எவளுக்கும் தாயாக
- அகஸ்தியர் பதிவுகள்
- கலை இலக்கியமும் வர்க்க நிலைப்பாடும்
- அகஸ்தியர் கதைகள்  
- துயர் பகிர்தல், எஸ். அகஸ்தியர், வீரகேசரி, பெப்ரவரி 16, 2013
# மார்கோவ் அமைப்பு

நிகழ்தகவு கோட்பாட்டில், **மார்கோவ் அமைப்பு** (Markov model) ஒரு வகை கோல அமைப்பு (graphical model) ஆகும். மாறிகளின் கூடிய நிகழ்தகவு கீழ்க்கண்டவாறு குறிக்கப்படும்.
: <math> p(x_1, \ldots, x_N) = p(x_1) \prod_{n=2}^N p(x_n \vert x_{n-1}) = \frac{1}{Z} \prod_{n=2}^N \psi(x_n, x_{n-1}) </math>
இங்கு <math> Z </math> ஒட்டுமொத்த சார்பு (partition function) மற்றும் <math> \psi </math> வலிமை சார்பு (potential function) ஆகும்.
இந்த அமைப்பில் அடுத்து வரும் நிலை தற்போதைய நிலையை மட்டுமே சார்ந்திருக்கும். ஒரு குறிப்பிட்ட மாறியின் நிகழ்தகவைக் கண்டறிய தகவல் பரிமாற்றத்தைப் (belief propagation) பயன்படுத்தலாம்.
: <math> p(x_i) = \frac{1}{Z} \sum_{x_{\neg i}} \prod_{n=2}^N \psi(x_n, x_{n-1}) </math>  
இத்தகைய அமைப்பில், சில நிலைகள் காணப்படவில்லை என்றால், மறைந்த மார்கோவ் அமைப்பு (Hidden Markov Model, or HMM) நேரிடும். இதன் நிகழ்தகவு எடை கீழ்க்கண்டவாறு குறிக்கப்படும்.
: <math> p(x_1, \ldots, x_N, z_1, \ldots, z_N) = p(z_1) \prod_{n=2}^N p(z_n \vert z_{n-1}) \prod_{n=1}^N p(x_n \vert z_n) </math>
இங்கு <math> x_1, \ldots, x_N </math> நோக்கிய அளவீடுகள் மற்றும் <math> z_1, \ldots, z_N </math> மறைந்த மாறிகள் ஆகும்.  
இயல்நிலைப் பரவலைக் கொண்டு கால்மன் வடிப்பானை அமைப்பைப் பெறலாம்.  
- ஆழ்ந்த வலையமைப்பு (deep belief network)
- நேரியல் இயக்கவியல் அமைப்பு (linear dynamical system)
# விழிஞம்

**விழிஞம்** பாண்டியர் நாட்டுத் துறைமுகம். இது சங்ககாலத்தில் பாண்டியர் கீழிருந்த ஆய் நாட்டில் இருந்த தொலெமி குறிப்பிடும் **எலங்கோன்** நகரமே என்பது மயிலையார் கருத்து. மேலும் நெடுமாறன் என்ற பாண்டியன் சேர அரசனோடு கோட்டாற்றிலும் விழிஞத்திலும் போர் செய்தானெனப் பாண்டிக்கோவை கூறுகின்றது. இதில் விழிஞத்தில் நடந்தது கடற்போர் என்பது குறிப்பிடத்தக்கது.
# விழிஞம்

## இதனையும் காண்க

- காந்தளூர் சாலைப் போர்கள் (சோழரும் சேரரும்)
# எ செபரேஷன் (திரைப்படம்)

**எ செபரேஷன்** (பெர்சிய மொழியில்: جدایی نادر از سیمین Jodái-e Náder az Simin, "The Separation of Nader from Simin") (ஆங்கிலம்: A Separation) 2011-ம் ஆண்டு பெர்சிய மொழியில் வெளிவந்த ஈரானிய திரைப்படம் ஆகும். அஸ்கஃர் ஃபர்ஹாதி எழுதி இயக்கிய இந்தத் திரைப்படத்தில் லெய்லா ஹாடாமி, பெய்மன் மோஆதி, ஷாகாப் ஹோசினி, சாரெ பயட் மற்றும் சாரினா ஃபர்ஹாதி போன்றோர் நடித்துள்ளனர். படத்தின் கதை ஒரு ஈரானிய நடுத்தர வர்க்க தம்பதியினரின் விவாகரத்து பிரிவு, கணவனின் அல்சைமர் நோயால் பாதித்த வயோதிக தந்தையைப் பார்த்துக்கொள்ள அவன் நியமிக்கும் ஒரு பணிப்பெண்ணினால் ஏற்படும் பிரச்சனைகளை குறித்து போகிறது.  
இப்படம் சிறந்த வெளிநாட்டுப்படத்திற்கான 2012 அகாடமி விருதை வென்றது, இதுவே இவ்விருதைப்பெறும் முதல் ஈரானிய படமாகும். மேலும் இது, 61-வது பெர்லின் உலக திரைப்படத் திருவிழாவில் சிறந்த படத்திற்கான கோல்டன் பியர்(Golden bear) விருதும், சிறந்த நடிகர் மற்றும் நடிகைக்கான சில்வர் பியர்(Silver bear) விருதும் வென்றுள்ளது. கோல்டன் பியர் விருது பெறும் முதல் ஈரானிய திரைப்படம் இதுதான். சிறந்த திரைப்படத்திற்கான கோல்டன் குளோப் விருதையும் வென்றுள்ளது. இத்திரைப்படம் சிறந்த திரைக்கதைக்கான அகாடமி விருதிற்கும் முன்மொழியப்பட்டது; கடந்த ஐந்து ஆண்டுகளில் ஆங்கிலம் அல்லாத ஒரு படம் இந்தப் பகுப்பிற்கு(category) பரிந்துரைக்கப்பட்டது என்பதும் குறிப்பிடத்தக்கது..
# ஹாம்ப்சையர் துடுப்பாட்ட அணி தலைவர்களின் பட்டியல்

பின்வரும் முதல்தர துடுப்பாட்டக்காரர்கள் ஹாம்ப்சையர் துடுப்பாட்ட அணியின் தலைவர்களாக இருந்தவர்களாவர்  
- ஜார்ஜ் எடி 1864-1869
- கிளமென்ட் பூத் 1875-1878
- ஆர்தர் வுட் 1879
- ரசல் பென்கிராஃப்ட் 1880-1882
- ஆர்தர் வுட் 1883-1885
- பிரான்சிஸ் லேசி 1888-1889
- சர் ரஸ்சல் பென்கிராப்ட் 1895
- டெட்டி வைன்யார்ட் 1896-1899
- சார்லஸ் ராப்சன் 1900-1902
- எட்வர்ட் சுபிராட் 1903-1914
- லயனல் டென்னிசன் 1919-1932
- ரொனி அயர்ட் 1931
- கைல்ஸ் பாரிங் 1931
- ஸ்டீபன் ஃபிரை 1931
- பில் மீட் 1931
- ஜியாப்ரி லவுன்ட்ஸ் 1934-1935
- டிக் மூர் 1936-1937
- செசில் பாரிஸ் 1938
- ஜியார்ஜ் டேயிலர் 1939
- டெஸ்மன்ட் ஈகர் 1946-1957
- கொலின் இங்கிள்பை-மெக்கன்சி 1958-1965
- ராய் மார்சல் 1966-1970
- ரிச்சர்ட் கில்லியட் 1971-1978
- பாப் ஸ்டீபன்சன் 1979
- நிக் போகாக் 1980-1984
- மார்க் நிகோலஸ் 1985-1995
- ஜோன் ஸ்டீவன்ஸ் (1965) 1996-1997
- ராபின் ஸ்மித் 1998-2002
- ஜான் கிராலி 2003
- சான் உடால் 2004-2006 (வார்ன் இல்லாத பொழுது)
- ஷேன் வோர்ன் 2004–2007
- டிமிட்ரி மாஸ்கரேஞாஸ் 2008 - தற்போது
- நிக் போத்தாஸ் (மாஸ்கரேஞாஸ் இல்லாத பொழுது)
- டொமினிக் குக் 2009 (தற்காலிக தலைவர்)
# கலப்பமைப்பு

புள்ளியியலில், கலப்பமைப்பைக் (mixture model) கொண்டு கொத்தாக்கத்தைப் (clustering) புரியலாம்.
:(எ.கா.):
:<math> p(x) = \sum_{k=1}^{K} \pi_k \mathcal{N}(x \vert \mu_k, \sigma^2_k) </math>
இங்கு இயல்நிலைப் பரவல் பயன்படுத்தப்பட்டது. இவ்வாறு, துணைமாறியை சாராத அமைப்பில், டிரிச்லே பரவலையும் பயன்படுத்தலாம். அப்பொழுது <math> K \rightarrow \infty </math> என்ற அமைப்பில் கொத்தாக்கத்தைப் புரியலாம்.
# நிகழ்வெண் பரவல்

புள்ளியியலில் **நிகழ்வெண் பரவல்** (*Frequency distribution*) என்பது ஒரு தரவின் சீர்படுத்தி அமைக்கப்பட்ட வடிவமாகும். இதில் தரவின் சில மதிப்புகள் ஒன்றுக்கும் மேற்பட்ட தடவைகள் தோன்றும் போது ஒவ்வொரு மதிப்பும் எத்தனை முறை நிகழ்கின்றதோ அந்த எண்ணிக்கை அதன் நிகழ்வெண்ணாகக் குறிக்கப்பட்டு, தரவு முழுமையும் சுருக்கமான அட்டவணை வடிவில் தரப்படுகிறது. இவ்வட்டவணை **நிகழ்வெண் அட்டவணை** எனப்படுகிறது. ஒரு தரவு, நிகழ்வெண் அட்டவணை வடிவில் இருந்தால் அதன் தன்மையைப் புரிந்து கொள்வது எளிது.
# நிகழ்வெண் பரவல்

## எடுத்துக்காட்டுகள்

- 20 மாணவர் கொண்ட வகுப்பொன்றில் கணிதத்தில் நடத்தப்பட்ட தேர்வில் அம்மாணவர்கள் பெற்ற மதிப்பெண்களின் நிகழ்வெண் அட்டவணை:
:
| 23 | 2 |
| --- | --- |
| 35 | 3 |
| 40 | 5 |
| 49 | 4 |
| 52 | 2 |
| 67 | 1 |
| 98 | 2 |
| 100 | 1 |
முழுத் தரவும் வரிசையாக எழுதப்பட்டிருப்பதை விட இவ்வாறு அட்டவணையாகத் தரப்படும்போது அந்த குறிப்பிட்டத் தேர்வில் மாணவர்களின் திறனை எளிதாக அறிந்துகொள்ள முடிகிறது.  
- குறிப்பிட பிரிவு இடைவெளிகளுக்குள் அமையும் மதிப்புகளின் எண்ணிக்கைகளாகவும் நிகழ்வெண் அட்டவணை அமையலாம்:
:
| 4.5–5.0 அடி | 25 | 25 |
| --- | --- | --- |
| 5.0–5.5 அடி | 35 | 60 |
| 5.5–6 அடி | 20 | 80 |
| 6.0–6.5 அடி | 20 | 100 |
# இங்கிலாந்தின் ஒருநாள் பன்னாட்டுத் துடுப்பாட்டக்காரர்கள் பட்டியல்
| 212 | கிரஹாம் ஒனியன்ஸ் | 2009-2009 | 4 | 1 | 0 | 1 | 1 | 1 | 204 | 185 | 4 | 2/58 | 46.25 | 1 | 0 |  |  |
| 213 | ஸ்டீவன் டேவிஸ் | 2009-2010 | 6 | 6 | 0 | 202 | 87 | 33.66 | - | - | - | - | - | 8 | 0 |  |  |
| 214 | கிரேய்க் கீஸ்வெட்டர் | 2010-2011 | 12 | 12 | 0 | 320 | 107 | 26.66 | - | - | - | - | - | 11 | 2 |  |  |
| 215 | ஜேம்ஸ் டிரெட்வெல் | 2010-2010 | 2 | 1 | 1 | 2 | 2* | - | 78 | 70 | 0 | - | - | 0 | 0 |  |  |
| 216 | அஜ்மல் ஷசாத் | 2010-2010 | 4 | 1 | 0 | 5 | 5 | 5 | 197 | 151 | 8 | 3/41 | 18.87 | 1 | 0 |  |  |
| 217 | கிரிஸ் வோகஸ் | 2011- | 4 | 4 | 2 | 39 | 19* | 19.50 | 194 | 1 | 169 | 7 | 6/45 | 24.14 | 1 | 0 |  |
| 218 | ஸ்டீவன் ஃபின் | 2011- | 6 | 4 | 2 | 35 | 35 | 17.50 | 328 | 3 | 283 | 7 | 2/16 | 40.42 | 3 | 0 |  |
| 219 | ஜேட் டெர்ன்பாக் | 2011- | 10 | 2 | 1 | 8 | 5 | 8 | 486 | 4 | 497 | 15 | 3/30 | 33.13 | 1 | 0 |  |
| 220 | ஸ்காட் போர்த்விக் | 2011- |  |  |  |  |  |  |  |  |  |  |  |  |  |  |  |
| 221 | பென் ஸ்டோக்ஸ்]] | 2011- |  |  |  |  |  |  |  |  |  |  |  |  |  |  |  |
| 222 | ஜேம்ஸ் டேயிலர் | 2011- |  |  |  |  |  |  |  |  |  |  |  |  |  |  |  |
| 223 | ஜொனாதன் பேர்ஸ்டோ | 2011- |  |  |  |  |  |  |  |  |  |  |  |  |  |  |  |
| 224 | ஸ்டூவர்ட் மீகர் | 2011- |  |  |  |  |  |  |  |  |  |  |  |  |  |  |  |
| 225 | டானி பிரிக்ஸ் | 2012- | 1 | &ndash; | &ndash; | &ndash; | &ndash; | &ndash; | 60 | 0 | 39 | 2 | 19.50 | 2/39 | 0 | 0 |  |
| 226 | யொசு பட்லர் | 2012- | 1 | 1 | 0 | 0 | 0 | 0.00 | &ndash; | &ndash; | &ndash; | &ndash; | &ndash; | &ndash; | 0 | 0 | } |  
குறிப்புகள்:
- <sup>1</sup> டேர்ரன் கோ, ஆன்ட்ரூ பிளின்டொஃப் மற்றும் கெவின் பீட்டர்சன் ICC உலக XIக்கு விளையாடியவர்கள். பதிவேட்டிற்காக இங்கிலாந்து துடுப்பாட்ட அணி என்று மேலே குறிப்பிடப்பட்டுள்ளது.
- <sup>2</sup> டகி பிரவுண் இசுக்காட்லாந்து துடுப்பாட்ட அணிக்கு விளையாடியவர். பதிவேட்டிற்காக இங்கிலாந்து துடுப்பாட்ட அணி என்று மேலே குறிப்பிடப்பட்டுள்ளது.
- <sup>3</sup> இயோன் மோர்கன் அயர்லாந்து துடுப்பாட்ட அணிக்கு விளையாடியவர். பதிவேட்டிற்காக இங்கிலாந்து துடுப்பாட்ட அணி என்று மேலே குறிப்பிடப்பட்டுள்ளது.
# இங்கிலாந்தின் ஒருநாள் பன்னாட்டுத் துடுப்பாட்டக்காரர்கள் பட்டியல்

## மேலும் பார்க்க

- ஒருநாள் பன்னாட்டுத் துடுப்பாட்டம்
- இங்கிலாந்து துடுப்பாட்ட அணி
# பிராபோர்ன் விளையாட்டரங்கம்

**பிராபோர்ன் விளையாட்டரங்கம் ** (*Brabourne Stadium*) இந்திய பெருநகரம் மும்பையிலுள்ள ஓர் துடுப்பாட்ட விளையாட்டரங்கமாகும். இந்த மைதானத்திற்கு இந்தியத் துடுப்பாட்டக் கட்டுப்பாடு வாரியம் (BCCI) உரிமையாளராக உள்ளது. பிராபோர்ன் விளையாட்டரங்கமே இந்தியாவின் முதல் நிலைத்த கட்டுமானம் கொண்ட விளையாட்டு அரங்கமாகும். 2006ஆம் ஆண்டு வரை இதன் வடக்கு அமர்பகுதியில் இந்தியத் துடுப்பாட்டக் கட்டுப்பாடு வாரியத்தின் (BCCI) தலைமையகமும் 1983 துடுப்பாட்ட உலகக்கிண்ண கோப்பையும் இங்கு அமைந்திருந்தது. இவை இரண்டுமே 2006இல் புதியதாகக் கட்டப்பட்ட வான்கேடே அரங்கத்தில் உள்ள *துடுப்பாட்ட மையத்திற்கு* மாற்றப்பட்டன.  
இந்த விளையாட்டரங்கத்தில் 1948 முதல் 1972 வரை தேர்வுத் துடுப்பாட்டங்கள் ஆடப்பட்டன. இதற்கு முன்னதாக 1937 முதல் 1946 வரை மும்பை பென்டாங்குலர் ஆட்டங்கள் நடந்து வந்தன. சிசிஐயுடனான நுழைவுச்சீட்டு குறித்த சர்ச்சைக்குப் பின்னர் *மும்பை துடுப்பாட்ட சங்கம்* (BCA) புதிய வான்கேடே அரங்கத்தைக் கட்டியது. இதன்பிறகு தேர்வுத் துடுப்பாட்டங்கள் இங்கு நடைபெறவில்லை. சில முதல்தர துடுப்பாட்ட போட்டிகள் வருகை புரியம் அணிகளுடன் விளையாடப்பட்டது. துடுப்பாட்டத்தைத் தவிர இங்கு டென்னிசு போட்டிகளும் காற்பந்தாட்ட போட்டிகளும் இசை நிகழ்ச்சிகளும் நிகழ்த்தப்பட்டுள்ளன.  
அண்மையில், மீண்டும் பன்னாட்டுத் துடுப்பாட்ட விளையாட்டுக்கள் இங்கு நடத்தப்படுகின்றன. 2006ஆம் ஆண்டில் ஐசிசி வாகையாளர் வெற்றிக்கிண்ணம்க்கான விளையாட்டுக்களும் 2007இல் முதல் இருபது20 பன்னாட்டுப் போட்டியும் நடத்தப்பட்டுள்ளன. மீண்டும் முதல் தேர்வுத் துடுப்பாட்டம் 36 ஆண்டுகளுக்குப் பின்னர் 2009இல் விளையாடப்பட்டது. இந்தியன் பிரீமியர் லீக்கின் மூன்றாவது பதிப்பில் 2010இல் மும்பை இந்தியன்ஸ் அணியின் தாய் மைதானமாக இருந்தது.
# பிராபோர்ன் விளையாட்டரங்கம்

## மேலும் அறிய

- பிராபோர்ன் விளையாட்டரங்கில் நடந்த ஆட்டங்களின் புள்ளியட்டைகள்.
-
-
-
# தொலைகதிர் மருத்துவம்

**தொலைகதிர் மருத்துவம்** (Teletherapy) என்பது கதிர்மருத்துவத்தின் ஒரு பகுதியாகும். இங்கு கதிர்வீச்சி மூலம் நோயாளியின் புறப்பரப்பிலிருந்து பொதுவாக 80 முதல் 100 செ.மீ தொலைவில் இருக்கும். கோபால்ட்-60, நேர்கோட்டு வேகவளர்த்திகள்( Clinac) பெரிதும் பயன்படுகின்றன. இன்று சிறப்பான பல கருவிகள் உள்ளன. மாறாக அண்மைக் கதிர் மருத்துவத்தில் (Brachytherapy) கதிர்வீச்சி மூலம் புற்று நோய்கண்ட திசுவினை அடுத்து அல்லது திசுவில் ஊன்றி இருக்குமாறு அமைத்து மருத்துவம் மேற்கொள்ளப்படுகிறது.
இங்கு கதிர் மூலமாக கோபால்ட்-60, சீசியம் -137, இரிடியம்-192, போன்ற கதிர் தனிமங்கள் பெரிதும் பயன்படுகின்றன.  
தொலை கதிர் மருத்துவத்தில் மருத்துவத்திற்கான புற்றுநோய் கண்ட திசுத் திரள் உடலின் பரப்பிலிருந்து சில செ.மீ. ஆழத்தில் இருக்கக்கூடும்.தொலைமருத்துவத்திற்கான கருவியிலிருந்து பரப்பில் விழும் கதிர் வீச்சசளவு மருத்துவத்திற்கான திட்டத் தொலைவில் முன்பே அளவிடபட்டு இருக்க வேண்டும்.முன்பு இவ்வளவு இராண்ஜனில் அளவிடப்பட்டது.கதிர்வீச்சளவிலிருந்து கதிர் ஏட்பளவிற்கு மாற்றவேண்டும்.இதற்கான காரணி என்று குறிக்கப்பட்டுள்ளது.ஆழத்தில் % க்காட்டில்கதிர் ஏற்பளவு குற்பிட்ட புலப்பரப்பிற்கு என்ன என்று காணவேண்டும் இதற்கான அட்டவணைகள் உள்ளன..இந்த அளவினை ஒவ்வொரு நாளும் எத்தனை நிமிடங்கள் கதிர் வீசப்படுகிறது என்று தெரிந்து கொள்ளவேணேடும்.இந்தப்பெருக்குத் தொகையினை புற்றுத்திசு எவ்வளவு அளத்தில் இருக்கிறது என்பதனையும் தெரிந்து அதன் இருமடியால் வகுத்தால் தினம் புற்றுபெறும் ஏற்பளவு தெரியும்.இது அடியில் கொடுக்கப்பட்டுள்ள து  
ஏற்பளவு = E..R .%DD.t /d^2  
இதில்  
E என்பது ஒரு நிமிடத்தில் பரப்பபில் கதிர் வீச்சசளவு( Exposure rate)  
R இராண்ஜனிலிருந்து ரேட் அளவிற்கு மாற்றும் காரணி ( Roentgen to rad factor)  
%DD விழுக்காட்டில் குறிப்பிட்ட ஆழத்தில் ஏற்பளவு percentage depth dose)  
t தினம் கதிர் வீச்சின் கால அளவு Daily treatment time(  
d பரப்பிலிருந்து பற்றுத்திசுவின் ஆழம்.(depth)  
மொத்த கதிர் ஏற்பளவினைக் காண எத்தனை நாட்கள் கதிர் மருத்துவம் மேற்கொள்ளப்பட்டது என்று தெரிந்து அதனால் பெருக்கி தெரிந்து கொள்ளலாம்  
புதிய அலகு முறையிலும் கணிக்கலாம்  
பாபா அணு ஆராய்ச்சி மையம் குறிப்புகள்
# விக்கிப்பீடியா:முதற்பக்கக் கட்டுரைகள்/பிப்ரவரி 17, 2013

**காமராசர்** (1903-1975) ஒன்பது ஆண்டுகள் தமிழகத்தின் முதல்வராக பதவி வகித்தவர். 1954 இல் அப்போதைய சென்னை மாகாணத்தின் முதலமைச்சர் ஆனார். தமிழகத்தில் பள்ளிக் குழந்தைகளுக்கு இலவச மதிய உணவுத் திட்டத்தை அறிமுகப்படுத்தினார். காமராசு எளிமைக்கும் நேர்மைக்கும் பெயர் பெற்றவர். இவர் இறந்த பிறகு 1976 இல் இவருக்கு பாரத ரத்னா விருது வழங்கப்பட்டது. சென்னை உள்நாட்டு விமான நிலையத்திற்கு இவர் பெயர் சூட்டப்பட்டுள்ளது. காமராசர் அமைச்சரவையில் 8 பேர் மட்டுமே அமைச்சர்களாக இருந்தனர். தன்னை எதிர்த்துப் போட்டியிட்ட சி.சுப்பிரமணியம், அவரை முன்மொழிந்த எம். பக்தவத்சலம் இருவரையுமே அமைச்சரவையில் சேர்த்திருந்தார். காமராசர் காலத்திலேயே பாரத மிகு மின் நிறுவனம், நெய்வேலி பழுப்பு நிலக்கரி நிறுவனம், சென்னை எண்ணெய் சுத்திகரிப்பு ஆலை, இரயில் பெட்டித் தொழிற்சாலை, நீலகிரி புகைப்படச் சுருள் தொழிற்சாலை, கிண்டி மருத்துவச் சோதனைக் கருவிகள் தொழிற்சாலை போன்ற பல திட்டங்களும் ஏற்படுத்தப்பட்டன. கட்சியின் மூத்த தலைவர்கள் பதவிகளை இளையவர்களிடம் ஒப்படைத்து விட்டு கட்சிப்பணியாற்றச் செல்ல வேண்டும் என்ற இவரது திட்டம் "காமராசர் திட்டம்'' என்றே அழைக்கப்பட்டது. **மேலும்...**
---  
**உதட்டுச் சாயம்** என்பது நிறப்பசைகள், எண்ணெய்கள், மெழுகுகள் ஆகியவற்றைக் கொண்டு தயாரிக்கப்பட்டு, பல்வேறு நிறங்களில் அமைந்த, உதடுகளைப் பாதுகாக்க உதவும் ஓர் ஒப்பனைப் பொருள். உதட்டுச் சாயங்கள் பல்வேறு நிறங்களில், வகைகளில் கிடைக்கின்றன. பெரும்பாலும் பெண்கள் தங்களின் அன்றாட ஒப்பனையில் இதனைப் பயன்படுத்துகின்றனர். கிமு 3300 – கிமு 1300களிலேயே உதட்டுச்சாயம் பயன்படுத்தப்பட்டு வந்துள்ளது. பஞ்சாபிய மக்கள் தான் உலகில் முதன்முதலில் உதட்டுச் சாயத்தைத் தயாரித்துப் பயன்படுத்தினர். சிந்துவெளி நாகரிகத்தின் ஏறத்தாழ 3500 ஆண்டுகளுக்கு முன்பு இன்றைய பஞ்சாப் பகுதியில் வாழ்ந்த மக்கள் திருமண விழாக்களின் போது மணப்பெண்களை அலங்கரிக்கச் சில ஒப்பனைப் பொருட்களைப் பயன்படுத்தியுள்ளனர். அவற்றுள் ஒன்று உதட்டுச்சாயமாகும். இவர்கள் தேன்மெழுகு, தாவரங்களிலிருந்து எடுக்கப்பட்ட நிறமிகள் என்பனவற்றைக் கலந்து திரவ வடிவில் கிடைத்த கூழ்மத்தைத் தங்களது உதடுகளில் பூசிக்கொண்டனர். **மேலும்...**
# வழுக்கை

**வழுக்கை** (Alopecia) என்பது தலையிலிருந்தோ, உடம்பிலிருந்தோ முடி இழத்தலைக் குறிக்கும். **தலை வழுக்கை** (baldness) பகுதியாகவோ அல்லது மொத்தமாகவோ தலையிலிருந்து முடி இழப்பதையும், முடி நலிவடைவதையும் குறிக்கும். வழுக்கை அமைப்பும், அளவும் மாறுபட்டாலும், ஆண்களிலுள்ள வழுக்கையை (androgenic alopecia, alopecia androgenetica, alopecia seborrheica) இது பொதுவாகக் குறிப்பிடுகிறது. நாள்பட்ட, சிகிச்சையளிப்பதற்கு கடினமான, உத்வேக கட்டுப்பாட்டு பிறழ்வாக (impulse control disorder) வகைப்படுத்தப்பட்ட, தவிர்க்க இயலாத முடி இழுக்கும் வியாதியினாலும் (trichotillomania) முடி இழப்பு ஏற்படும்.
# பாண்டவர் பூமி (திரைப்படம்)

**பாண்டவர் பூமி** (*Pandavar Bhoomi*) 2001 ஆம் ஆண்டு செப்டம்பர் மாதம் 21 ஆம் தேதியில் வெளிவந்த தமிழ்த் திரைப்படமாகும். அருண் விஜய் நடித்த இப்படத்தை சேரன் இயக்கினார்.
# பாண்டவர் பூமி (திரைப்படம்)

## வகை

குடும்பத் திரைப்படம்
# பாண்டவர் பூமி (திரைப்படம்)

## கதை

**கதைச்சுருக்க எச்சரிக்கை: கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன**  
கிராமத்தில் தங்களது சொந்த வீட்டைக் கட்ட விரும்புகிறார்கள் ஒரு கூட்டுக் குடும்பமாய் வாழும் சகோதர சகோதரிகள். வீடு கட்ட அங்கே வரும் பொறியாளர் அருண் விஜய் வீட்டில் உள்ள இளம் பெண் ஷமிதா மீது காதல் கொள்கிறார். வீட்டில் உள்ளவர்களின் மர்மமான கடந்தகாலம் தெரியவந்த போது, பொறியாளர் அதிர்ச்சி அடைகிறார் . அந்த பாசமிகு குடும்பம் அவர்களின் காதலை ஏற்றுக் கொண்டு விட்டார்களா இல்லையா என்பதை கதையின் முடிவு சொல்கிறது.
# பாண்டவர் பூமி (திரைப்படம்)

## விருதுகள்

- 2001 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு) பெற்றது.
# சிம்மாதிரி

**சிம்மாதிரி அப்பளசாமி** (*Simmathiri*, பிறப்பு: 4 அக்டோபர் 1950) மலேசியாவில், தமிழ்மொழி, தமிழ்ப் பள்ளிகளின் உரிமைகளுக்காகப் போராடி வருபவர். மலேசிய மனித உரிமைக் கழகத்தின் செயல்பாட்டாளர். தமிழ் மொழிப் பள்ளிகளை மலேசிய அரசாங்கம் பாரபட்சம் இல்லாமல் நடத்த வேண்டும் என்று போராட்டம் நடத்தி வருபவர். 'எங்கள் உரிமை எங்களுக்கு வேண்டும்' என மலேசிய இந்தியர்களின் உரிமைகளுக்காகக் குரல் கொடுக்கும் மலேசியர்களில் தனிச் சிறப்பைப் பெறுகின்றார்.  
கேமரன் மலையின் காடுகள் அழிக்கப்படுவதைத் தடுத்து நிறுத்துவதற்கு மக்கள் பேரணியைத் திரட்டி, மறியலில் ஈடுபட்டதால் கைது செய்யப்பட்டவர். கேமரன் மலை வாழ் தமிழர்களின் வியாபார நிலப் பிரச்னைகளைத் தீர்த்து வைப்பதில் ஒரு கொள்கைப் பிடிப்பாடு கொண்டவர். கேமரன் மலையின் இயற்கை வளத்தைப் பாதுகாப்பதில் முன்னிலை வகிக்கின்றார்.  
அரசாங்கத்தையும், தன்னைச் சார்ந்த அரசியல் கட்சியையும் எதிர்பார்த்து நிற்காமல், தன் சொந்த வருமானத்தில் அரசியல் செலவுகளைக் கவனித்துக் கொள்கிறார். அரசியல் வாழ்க்கையில் தன்னலமற்றச் சேவைகளை வழங்கி வரும் ஒரு நடுநிலைவாதி.  
2008 ஆம் ஆண்டு பொதுத் தேர்தலில் 42,436 வாக்காளர்கள் கொண்ட கேமரன் மலை நாடாளுமன்றத் தொகுதியில் எஸ்.கே. தேவமணியை எதிர்த்து நின்று, மிகக் குறுகிய 1466 வாக்குகள் வித்தியாசத்தில் தோல்வி கண்டார்.
# வருஷமெல்லாம் வசந்தம்

***வருஷமெல்லாம் வசந்தம்*** (*Varushamellam Vasantham*) 2002 ஆம் வந்த தமிழ்த் திரைப்படம். இத்திரைப்படத்தில் மனோஜ், குணால், அனிதா மற்றும் பலர் நடித்துள்ளனர்.
# வருஷமெல்லாம் வசந்தம்

## வகை

காதல் திரைப்படம்
# வருஷமெல்லாம் வசந்தம்

## கதை

படிப்பறிவு கொண்ட ஒரு சகோதரன் , படிப்பறிவு இல்லாத ஒரு சகோதரன் இருவருக்கும் இடையிலுள்ள கருத்து வேறுபாடுகள், ஒரு பெண் மேல் இருவருக்கும் வரும் காதலினால் போட்டி, பொறாமையாக மாறுகிறது. அப்பெண்ணைக் கவர அவர்கள் செய்யும் முயற்சிகளும், அப்பெண் யாரை விரும்பினாள் என்று செல்லும் கதை.
# திருவாவடுதுறை ஆதீன பரம்பரை

**திருவாடுதுறை ஆதீன பரம்பரை** 12 ஆம் நூற்றாண்டில் தொடங்கி, 14 ஆம் நூற்றாண்டு வரை தொடர்கிறது. சிவஞான போதம் என்னும் நூலை இயற்றிய மெய்கண்டார் (1125-1175) இதன் முதல் குரு. எனவே இதனை ‘மெய்கண்டார் பரம்பரை’ என்றும், ‘மெய்கண்டார் சந்தானம்’ என்றும் குறிப்பிடுகின்றனர். இவர்களாலும், இவருக்கு முந்தைய இருவராலும் இயற்றப்பட்ட நூல்கள் மெய்கண்ட சாத்திரங்கள் என வழங்கப்படுகின்றன.  
மெய்கண்டார் மாணாக்கர் இருவர். ஒருவர் சிவஞான சித்தியார், இருபா இருபது ஆகிய நூல்களை இயற்றிய அருணந்தி சிவாசாரியார் (1180-1275). மற்றொருவர் மணவாசகம் கடந்தார் (1225-1275).  
அருணந்தி சிவாசாரியார் மாணாக்கர் சதமணிக் கோவை நூலை இயற்றிய கடந்தை மறைஞான சம்பந்தர் (1275-1300). இவரது மாணாக்கர் இருவர். ஒருவர் கொற்றவன்குடி உமாபதி சிவாசாரியார் (1300-1325). மற்றொருவர் மச்சுச் செட்டியார் என்னும் அருள் நமச்சிவாயர் (1300-1330)  
மச்சுச் செட்டியார் மாணாக்கர் இருவர். ஒருவர் சித்தர் சிவப்பிரகாசர். இவர் எந்த நூலும் இயற்றவில்லை. நீண்ட கால இடைவெளிக்குப் பின்னர் இவரது கருத்துக்களைப் பின்பற்றியவர் மூவலூர் நமசிவாய மூர்த்தி (1525). இவர் திருவாடுதுறை ஆதீன முதல் குரு.  
மச்சுச் செட்டியாரின் மற்றொரு மாணாக்கர் காழி கங்கைகொண்டார் (1310-1340). இவரும் எந்த நூலும் செய்யவில்லை. இவரது மாணாக்கர் காழி – பழுதை கட்டி சிற்றம்பலநாடி (1325-1350) இவரால் எழுதப்பட்ட நூல்கள் பல.
# திருவாவடுதுறை ஆதீன பரம்பரை

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, பதிப்பு 2005
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# திருவாவடுதுறை ஆதீன பரம்பரை

## காண்க

- ஆதீனம்
- தருமை ஆதீனம்
- தருமபுர ஆதீன பரம்பரை
- திருவாவடுதுறை ஆதீனம்
- திருப்பனந்தாள் காசிமடம்
- மதுரை ஆதீனம்
- மயிலம் பொம்மபுர ஆதீனம்
# விவரமான ஆளு

**விவரமான ஆளு** 2002 ஆம் வந்த தமிழ்த் திரைப்படம். இத்திரைப்படத்தில் சத்யராஜ், தேவயானி மற்றும் பலர் நடித்துள்ளனர்.
# விவரமான ஆளு

## வகை

நகைச்சுவைத் திரைப்படம்
# விவரமான ஆளு

## கதை

மயில்சாமி எந்த வகையிலும் முறையிலும் வாழ்க்கையில் பெரிய அளவில் உயர வேண்டும் என்ற தீர்மானம் கொண்ட ஒரு சிறு திருடன். இலவசத் திருமணங்கள் நடக்கும் வேளையில், கிடைக்கும் பணத்திற்காக, பாப்பு என்னும் கிராமத்துப் பெண்ணைத் திருமணம் புரிகிறான். அவளிடம் இருந்து விலகும் மயில்சாமி சென்னைக்குச் செல்கிறான் மயில்சாமி. அங்கு, மனநிலை சரி இல்லாத பணக்காரப் பெண் பப்பியை சந்திக்கிறார். அவள் மிகப் பெரிய சொத்துக்களின் வாரிசு என்று அறிந்து கொண்டதும், குறுக்கு வழியில் பப்பியை மணம் புரிந்து கொள்ள முயலுகிறார். இறுதியில் தனது தவறான எண்ணங்களை ஒழித்து தனது மனைவியுடன் இணைகிறார்.
# சூரியனார் கோயில் ஆதீன பரம்பரை

சைவ சித்தாந்தப் பரம்பரைகள் இரண்டு. ஒன்று **தருமபுர ஆதீன பரம்பரை**. மற்றொன்று இந்தச் **சிவாக்கிர யோகிகள் பரம்பரை**. சிவாக்கிர யோகிகள் 16-ஆம் நூற்றாண்டில் வாழ்ந்தவர். தமிழிலும் வடமொழியிலும் நூல்கள் பல இயற்றியவர். இந்தச் சிறப்புப் பற்றி இவருக்கு முன்னும் பின்னும் வாழ்ந்தவர்களை இவரது பெயரால் பரம்பரை எனக் குறிப்பிடலாயினர். இவருக்குச் சிவக்கொழுந்து சிவாசாரியார் என்ற பெயரும் உண்டு. இவர் வேளாளர் மரபில் வந்தவர்.  
இந்தப் பரம்பரைக்கு வழங்கும் வேறு பெயர்கள்:
: திருக்கயிலாய பரம்பரை - தரும்புர ஆதீனப் பரம்பரையும் இப்பெயரால் குறிப்பிடப்படும்.
: கந்தனிடம் உபதேசம் பெற்றதால் 'கந்த பரம்பரை'
: வாமதேவர் மூலம் நிலவுலகில் தோன்றியமையால் வாமதேவ பரம்பரை
: சதாசிவ பரம்பரை - சதாசிவ சிவாசியார் உபதேசத்தால் பெற்ற பெயர்.
# சூரியனார் கோயில் ஆதீன பரம்பரை

## சந்தான வரிசை

இரண்டு பரம்பரைக்கும் உபதேசம் பெற்ற சந்தான வரிசை வேறு. இவர்கள் வாழையடி வாழையாக அவரவர் குருவிடம் ஞானம் பெற்றவர்கள்.
# சூரியனார் கோயில் ஆதீன பரம்பரை

## சூரியனார் கோயில் ஆதீனம்

சூரியனார் கோயிலுக்கு ஓர் ஆதீனம் உள்ளது. இந்த ஆதீனம் சிவக்கொழுந்து தேசிகர் என்னும் சிவாக்கிர யோகியால் தோற்றுவிக்கப்பட்டது. இவருக்கு முன்னரும் இந்தக் கோயிலுக்குப் பரம்பரை உண்டு என்று காட்டுகின்றனர். 15 ஆம் நூற்றாண்டில் தோன்றிய பரம்பரை இன்றும் தொடர்கிறது. பரம்பரை வரிசை சில குறிப்புகளுடன் வரிசைப்படுத்தி இங்குக் காட்டப்படுகிறது  
| 1 | ஸ்ரீ கண்ட பரமசிவம் |  |
| --- | --- | --- |
| 2 | ஸ்ரீ ஸ்கந்தகுரு |  |
| 3 | ஸ்ரீலஸ்ரீ வாமதேவ முனிவர் |  |
| 4 | ஸ்ரீலஸ்ரீ நீலகண்ட சிவாசாரியார் |  |
| 5 | ஸ்ரீலஸ்ரீ விசுவேசுவர சிவாசாரியார் |  |
| 6 | ஸ்ரீலஸ்ரீ சதாசிவ சிவாசாரியார் |  |
| 7 | ஸ்ரீலஸ்ரீ சிவமார்க்கப் பிரகாச தேசிகர் |  |
| 8 | **ஸ்ரீலஸ்ரீ ஆதி சிவாக்கிர யோகிகள்** | **ஆதீன நிறுவனர்** |
| 9 | ஸ்ரீலஸ்ரீ வீழிச் சிவாக்கிர யோகிகள் | வடமொழி, தமிழ்மொழி இரண்டிலும் பல நூல்கள் செய்தவர் |
| 10 | ஸ்ரீலஸ்ரீ நந்தி சிவாக்கிர யோகிகள் | சிவநெறிப் பிரகாச உரை, சிவப்பிரகாச உரை ஆகிய உரைநூல்களை இயற்றிவர் |
| 11 | ஸ்ரீலஸ்ரீ சிவக்கொழுந்து தேசிகர் |  |
| 12 | ஸ்ரீலஸ்ரீ சொக்கலிங்க தேசிகர் |  |
| 13 | ஸ்ரீலஸ்ரீ சிதம்பரநாத தேசிகர் |  |
| 14 | ஸ்ரீலஸ்ரீ வைத்தியலிங்க தேசிகர் |  |
| 15 | ஸ்ரீலஸ்ரீ சண்முக தேசிகர் |  |
| 16 | ஸ்ரீலஸ்ரீ நமசிவாய தேசிகர் |  |
| 17 | ஸ்ரீலஸ்ரீ சுப்ரமணிய தேசிகர் |  |
| 18 | ஸ்ரீலஸ்ரீ அம்பலவாண தேசிகர் |  |
| 19 | ஸ்ரீலஸ்ரீ மாணிக்கவாசக தேசிகர் |  |
| 20 | ஸ்ரீலஸ்ரீ முத்துக்குமாரசுவாமி தேசிகர் |  |
| 21 | ஸ்ரீலஸ்ரீ மீனாட்சிசுந்தர தேசிகர் |  |
| 22 | ஸ்ரீலஸ்ரீ சிவக்கொழுந்து தேசிகர் |  |
| 23 | ஸ்ரீலஸ்ரீ முத்துக்குமார தேசிகர் |  |
| 24 | ஸ்ரீலஸ்ரீ வேலாயுத தேசிகர் |  |
| 25 | ஸ்ரீலஸ்ரீ சிவகுருநாத தேசிகர் |  |
| 26 | ஸ்ரீலஸ்ரீ தெய்வசிகாமணி தேசிகர் |  |
| 27 | ஸ்ரீலஸ்ரீ சங்கரலிங்க தேசிக பரமாச்சாரிய ஸ்வாமிகள் |  |
| 28 | ஸ்ரீலஸ்ரீ மகாலிங்க தேசிக பரமாசாரிய சுவாமிகள் | } |
# நரசிம்மா (திரைப்படம்)

***நரசிம்மா** (*Narasimha'') 2001 ஆம் ஆண்டு சூல மாதம் 12 ஆம் தேதியன்று வெளிவந்த தமிழ் அதிரடித் திரைப்படம் ஆகும். இத்திரைப்படத்தில் விஜயகாந்த், இஷா கோபிகர் மற்றும் பலர் நடித்துள்ளனர். இத்திரைப்படத்திற்கு மணிசர்மா இசையமைத்துள்ளார்.
# நரசிம்மா (திரைப்படம்)

## கதை

காஷ்மீர் பிரிவினைவாதத்திற்காகப் போராடும் தீவிரவாதிகள், தமிழகத்தில் முக்கியமானவர்களைக் கொல்லவும், முக்கியக் கட்டிடங்களைத் தகர்க்கவும் திட்டமிடுகிறார்கள். அதைத் திறமையான அதிகாரி நரசிம்மா(விஜயகாந்த்) முறியடிப்பது எப்படி என்றும் சொல்லும் கதை.
# நண்பா நண்பா

**நண்பா நண்பா ** 2002 இல் வெளிவந்த தமிழ்த் திரைப்படம். இத்திரைப்படத்தின் இயக்குநர் ஜெயபாரதி ஆவார். இத்திரைப்படத்தில் வாகை சந்திரசேகர், சார்லி மற்றும் பலர் நடித்திருந்தனர்.
# நண்பா நண்பா

## வகை

கலைப்படம்
# நண்பா நண்பா

## கதை

ஜோசப் , லாரன்ஸ் இருவரும் ஒரு அநாதை இல்லத்தில் ஒன்றாக வளர்ந்த நண்பர்கள். எதிர்பாராமல் நடைபெறும் விபத்தில் லாரன்ஸ் படுத்த விடுகிறார். ஒரு சின்ன அசைவிற்கும் ஜோசப்பை எதிர்பார்க்க வேண்டிய நிலைமை. அந்நிலையிலும் அவர்களின் நட்பை விளக்கும் கதை.
# ககன் புவிநிலை காட்டி

**புவிநிலை காட்டி மிகுதிப்படுத்திய வழிநடத்துதல்** (*GPS-aided geo-augmented navigation*) சுருக்கமாக **ககன்** (*GAGAN*) என்று அழைக்கப்படுகிறது. இது இந்தியாவில் வழிகாட்டி அமைப்பின் துல்லியத்தை அதிகப்படுத்துவற்காக உருவாக்கப்படும் மேம்படுத்தபட்ட அமைப்பாகும். இது புவிநிலை வழிநடத்துதல் அமைப்பில் அமெரிக்க சார்பு நிலையை குறைப்பதற்காக இந்திய அரசு மற்றும் இந்திய விமானநிலைய ஆணையத்தின் கூட்டு முயற்சியால் உருவாக்கப்படுகிறது. இதன் மூலம் 3 மீட்டர்க்கு உட்பட்ட துல்லியத்தை இந்திய துணை கண்ட பகுதியில் பெறமுடியும்.
# சூரிய ஒளி

**சூரிய ஒளி** (*sunlight*) என்பது சூரியனில் இருந்து வெளிப்படும் மின்காந்தக் கதிர்வீச்சின் ஒரு பகுதியாகும். இது கண்ணுக்கு தெரியும் ஒளிக்கதிர்கள், அகச்சிவப்பு, மற்றும் புற ஊதா ஒளிக்கதிர்கள் ஆகியவற்றின் கலவையாகும். சூரிய ஒளி பூமியை அடைய 8.3 நிமிடங்கள் எடுத்துக்கொள்கிறது. ஆனால், சூரியனின் கருவில் இருந்து ஆற்றல் அதன் பரப்பிற்கு வந்து அங்கிருந்து ஒளியாக வீசுவதற்கு 10000 முதல் 170000 ஆண்டுகள் வரை ஆகலாம்.  
இவ்வுலகில் பல உயிரினங்களுக்கு இன்றியமையாததாக இருக்கும் ஒளிச்சேர்க்கை நிகழ்வுக்குச் சூரிய ஒளி மிகவும் அவசியமான ஒன்றாகும்.
# வெப்பக் கதிர்வீசல்

வெப்பக் கதிர்வீசல் என்பது பொருளில் உள்ள தூண்டப்பட்ட துகள்களில் வெப்ப சலனத்தால் வெளிப்படும் வெப்ப மின்காந்தக் கதிர்வீச்சாகும். ஒரு பொருளின் வெப்பநிலை தனிச்சுழி வெப்பநிலைக்கு மேல் செல்லும் போது வெப்பக் கதிர்வீச்சை உமிழ்கிறது.
பார்க்கக்கூடிய ஒளி மற்றும் ஒரு வெப்பவெளியீட்டு ஒளி விளக்கு வெளியிடும் அகச்சிவப்பு கதிர் ஆகியவை வெப்பக் கதிர்வீசல் உதாரணங்களாகும். அகச்சிவப்பு கதிர் விலங்குகளின் உடலில் இருந்தும் உமிழப்படுகிறது, அதை ஒரு அகச்சிவப்பு கேமரா மூலம் கண்டறிய முடியும். மற்றும் அண்டவியல் மைக்ரோ அலை பின்புல கதிர்வீச்சு உமிழப்படும் அகச்சிவப்பு ஒளி அடங்கும்.
# புனித குழந்தை இயேசுவின் திரேசாள் ஆலயம், கண்டன்விளை

உலகிலேயே புனித குழந்தை இயேசுவின் திரேசாளுக்கு கட்டபட்ட முதல் ஆலயம் என்னும் பெருமையுடன் திகழும் ஆலயம் கண்டன்விளையில் அமைந்துள்ள புனித குழந்தை இயேசுவின் திரேசாள் ஆலயம்.இவ்வாலயம் 1929-ஆம் ஆண்டு அர்ச்சிக்கப்பட்டு அதே ஆண்டு திருவிழாவும் கொண்டாடப்பட்டது. இந்த ஆலயம் கன்னியாகுமரி மாவட்டம், நாகர்கோவில்-திங்கள்நகர் நெடுஞ்சாலையில் நாகர்கோவிலில் இருந்து 13 கி.மீ. தொலைவில் அமைந்துள்ளது.இந்த ஆலயத்தில் ஒலிக்கும் மணிகள் திரேசாளின் சொந்த சகோதரிகளால் வாங்கி அனுப்பப் பட்டவை. புனிதையின் பேரொளிக்கம் மக்களின் வணக்கத்திற்காக இவ்வாலயத்தில் வைக்கப்பட்டுள்ளது. ஒவ்வொரு ஆண்டும் திருவிழா செப்டம்பர் மாதம் கடைசி வெள்ளி கொடியேற்றத்துடன் 10 நாட்கள் வெகு விமரிசையாகக் கொண்டாடப்படுகிறது.
# புனித குழந்தை இயேசுவின் திரேசாள் ஆலயம், கண்டன்விளை

## புனித குழந்தை இயேசுவின் திரேசாள்

தெரசா பிரான்ஸ் நாட்டில் அலேசான் என்னும் இடத்தில் கி.பி. 1873-ம் ஆண்டு சனவரி திங்கள் 2-ம் நாள் பிறந்தார். இவரது இயற்பெயர் மரி ஃப்ரான்சுவா தெரேஸ் மார்த்தின்.15 வயதே நிரம்பிய தெரேசா தம் இறை ஆர்வத்தால் திருதந்தையின் சிறப்பு அனுமதி பெற்று , 1888-ம் ஆண்டு ஏப்ரல் திங்கள் 9-ம் நாள், கார்மேல் சபையில் சேர்ந்தார். கார்மேல் மடத்தில் பெரும்பான்மையான துன்பங்களை பிற சகோதரிகளாலும் நோயினாலும் அனுபவித்தார். அவர் காச நோயால் பாதிக்கப்பட்டு,1897-ம் ஆண்டு செப்டம்பர் திங்கள் 30-ம் நாள் தம் 24ஆம் அகவையில் இறையடி எய்தினார். இவருக்கு முத்திப்பேறுபெற்ற பட்டம் 1923-ம் ஆண்டு ஏப்ரல் திங்கள் 29-ம் நாள் வழங்கப்பட்டது.புனிதர் பட்டம் 1925-ம் ஆண்டு மே திங்கள் 17-ம் நாள் திருதந்தை பதினொன்றாம் பயஸால் வழங்கப்பட்டது.
# புனித குழந்தை இயேசுவின் திரேசாள் ஆலயம், கண்டன்விளை

## ஆலயத்தில் திருப்பலி

வார நாட்களில் (ஞாயிறு,வியாழன் தவிர)- காலை 6.15 மணி.
ஞாயிறு- காலை 7.00 மணி.
வியாழன்- மாலை 6.45 மணி( நவநாள் திருப்பலி).
# நகர்பேசி இயங்குதளம்

**நகர்பேசி இயங்குதளம்**(ஆங்கிலம்:Mobile OS/Mobile Operating System) அடிப்படையான வசதிகளையுடைய நகர்பேசி, நுண்ணறி பேசி, கைக்கணினி (அ) குளிகைக்கணினி(tablet), தனிநபர் எண்மத்துணை(PDA) போன்ற கருவிகளில் பயன்படுத்தப்படும் இயங்குதளம் ஆகும். பலவகையான திறனுடைய நகர்பேசி இயங்குதளங்கள் தற்போது புழக்கத்திலுள்ளன. நவீனகால நகர்பேசி இயங்குதளங்கள் மேசைக்கணினிகளில் பயன்படுத்தப்படும் இயங்குதளங்கள் தரும் வசதிகளான தொடுதிரை, புளூடூத், ஒய்-ஃபை(Wi-Fi), புவியிடங்காட்டி(GPS), ஒளிப்படக்கருவி(Camera), பேச்சுணரி போன்ற வசதிகளை தருமளவுக்கு திறனுடையதாக இருக்கின்றன.
# நகர்பேசி இயங்குதளம்

## இயல்புகள்

கணிப்பொறி போல அல்லாமல் நகர்பேசி இயக்குதள கட்டமைப்பு குறிப்பிடத்தக்க மாற்றங்களை உள்ளடக்கியுள்ளது.  
**மின்சக்தி பயன்பாடு:** இவை மீன்கலன்களால் சக்தியூட்டபடுவதால் இதன் கருவகம் மின்சக்தியை வீணடிக்காமல் இயங்கும் வகையில் உருவமைக்கப்படுகிறது
# நகர்பேசி இயங்குதளம்

## நகர்பேசி இயக்குதளங்கள் பட்டியல்

- ஆன்ட்ராய்ட்
- ஐ.ஓ.எஸ்
- விண்டோஸ் ஃபோன் / விண்டோஸ் மொபைல்
- சையில்ஃபிஷ்
- உபுண்டு டச்
- சிம்பியன்
- பயர் பாக்சு மொபைல்
- வெப் ஓஎஸ்
- ஆர்.ஐ.எம் (பிளாக்பெர்ரி)
- படா (சாம்சங்)
- தைசென் (சாம்சங்)
# நகர்பேசி இயங்குதளம்

## பரவலாக பயன்படுத்தப்படும் நகர்பேசி இயங்குதளங்கள்

;நோக்கியா நிறுவனத்தின் சிம்பியன் இயங்குதளம்
:சிம்பியன் இயங்குதளம்தான் நகர்பேசிகளில் மிக அதிக பயன்படுத்தப்படும் இயங்குதளம். நோக்கியா நிறுவனம் தயாரிக்கும் அத்தனை வகையான நகர்பேசிகளும் சிம்பியன் இயங்குதளத்தை கொண்டுள்ளன.
;கூகிள் நிறுவனத்தின் ஆண்ட்ராய்டு இயங்குதளம்
:ஆண்ட்ராய்டு என்ற ஒரு சிறிய நிறுவனத்தால் உருவாக்கப்பட்ட ஆண்ட்ராய்டு இயங்குதளம், பின்னர் கூகுள் நிறுவனத்தால் வாங்கப்பட்டு நிர்வகிக்கப்பட்டுவருகிறது. ஆப்பிள் மற்றும் விண்டோஸ் நுண்ணறிபேசிகளை தவிர்த்த மற்ற சோனி, சாம்சங், எச்டிசி, மைக்ரோமேக்ஸ் போன்ற நிறுவனங்கள் தயாரிக்கும் நுண்ணறிபேசிகள் அனைத்தும் ஆண்ட்ராய்டு இயங்குதளத்தையே பயன்படுத்துகின்றன.
;ஆப்பிள் நிறுவனத்தின் ஐஓஎஸ் இயங்குதளம்
:ஆப்பிளின் ஐஃபோன்களில் மட்டும் இந்த ஐஓஎஸ் பயன்படுத்தப்படுகிறது.
;பிளாக்பெரி நிறுவனத்தின் பிளாக்பெரி இயங்குதளம்
:ரிம்(RIM) என சுருக்கமாக அழைக்கப்டும் ரிசர்ச் இன் மோஷன்(Research In Motion) நிறுவனம் தயாரிக்கும் அனைத்து பிளாக்பெரி நகர்பேசிகளும் இந்த இயங்குதளத்தையே பயன்படுத்துகின்றன.
;மைக்ரோசாஃப்ட் நிறுவனத்தின் விண்டோஸ் ஃபோன் இயங்குதளம்
:
;சாம்சங் நிறுவனத்தின் படா இயங்குதளம்
:
# நகர்பேசி இயங்குதளம்

## நகர்பேசி இயங்குதளங்களின் சந்தை ஒப்பீடு

**கார்ட்னர்: உலகளவில் நுண்ணறிபேசிகளின் விற்பனை(ஆயிரத்தின் மடங்குகளில்)**  
| 2012 Q4 | 7,333 | 2,569 | 43,457 | 144,720 | 2,684 | 6,186 | 713 | 207,662 | 472,076 |  |
| --- | --- | --- | --- | --- | --- | --- | --- | --- | --- | --- |
| 2012 Q3 | 8,947 | 4,405 | 23,550 | 122,480 | 5,055 | 4,058 | 684 | 169,179 | 427,730 |  |
| 2012 Q2 | 7,991 | 9,072 | 28,935 | 98,529 | 4,209 | 4,087 | 863 | 153,686 | 419,008 |  |
| 2012 Q1 | 9,939 | 12,467 | 33,121 | 81,067 | 3,842 | 2,713 | 1,243 | 144,392 | 419,108 |  |
| 2011 Q4 | 13,185 | 17,458 | 35,456 | 75,906 | 3,111 | 2,759 | 1,167 | 149,042 | 476,555 |  |
| 2011 Q3 | 12,701 | 19,500 | 17,295 | 60,490 | 2,479 | 1,702 | 1,018 | 115,185 | 440,502 |  |
| 2011 Q2 | 12,652 | 23,853 | 19,629 | 46,776 | 2,056 | 1,724 | 1,051 | 107,740 | 428,661 |  |
| 2011 Q1 | 982 | 13,004 | 27,599 | 16,883 | 36,350 | 1,862 | 1,600 | 1,495 | 99,775 | 427,846 |
| 2010 Q4 | 4,203 | 10,508 | 23,857 | 8,676 | 4,043 | 2,517 | 53,804 | 347,103 |  |  |
| 2009 Q3 | 3,260 | 8,523 | 18,315 | 7,040 | 1,425 | 2,531 | 41,093 | 308,895 |  |  |
| 2009 Q2 | 3,830 | 7,782 | 20,881 | 5,325 | 756 | 2,398 | 40,972 | 286,122 |  |  |
| 2009 Q1 | 3,739 | 7,534 | 17,825 | 3,848 | 575 | 2,986 | 36,507 | 269,120 |  |  |
| 2008 Q4 | 4,714 | 7,443 | 17,949 | 4,079 | 0 | 3,958 | 38,143 | 314,708 |  |  |
| 2008 Q3 | 4,053 | 5,800 | 18,179 | 4,720 | 0 | 3,763 | 36,515 | 308,532 |  |  |
| 2008 Q2 | 3,874 | 5,594 | 18,405 | 893 | 3,456 | 32,221 | 304,722 |  |  |  |
| 2008 Q1 !! விண்டோஸ் ஃபோன் !! மற்றையவை !! மொத்தம் |  |  |  |  |  |  |  |  |  |  |
| 2012 Q3 | 136.0 | 26.9 | 4.1 | 7.7 | 2.8 | 3.6 | 0.0 | 181.1 |  |  |
| 2012 Q2 | 104.8 | 26.0 | 6.8 | 7.4 | 3.5 | 5.4 | 0.1 | 154.0 |  |  |
| 2012 Q1 | 89.9 | 35.1 | 10.4 | 9.7 | 3.5 | 3.3 | 0.4 | 152.3 |  |  |
| 2011 Q4 | 83.4 | 36.3 | 18.3 | 12.8 | 3.8 | 2.4 | 0.8 | 157.8 |  |  |
| 2011 Q3 | 67.7 | 16.3 | 17.3 | 11.3 | 3.9 | 1.4 | 0.1 | 118.1 |  |  |
| 2011 Q2 | 50.8 | 20.4 | 18.3 | 12.5 | 3.3 | 2.5 | 0.6 | 108.4 |  |  |
| 2011 Q1 | 36.7 | 18.6 | 26.4 | 13.8 | 3.2 | 2.6 | 0.3 | 101.6 | } |  |
# சிற்றம்பலநாடிகள் பரம்பரை

**சிற்றம்பல நாடிகள் பரம்பரை** 14 ஆம் நூற்றாண்டில் தலைதூக்கி நின்ற சைவப் பரம்பரையாகும். சிற்றம்பல நாடிகளின் மாணாக்கர்கள் 66 பேர். இந்தப் பரம்பரையின் முதல் குரு சிற்றம்பல நாடிகள். ஆசிரியரும், மாணாக்கர்களும் நூல்கள் பல இயற்றி அந்த நூற்றாண்டில் சைவத்தையும் தமிழையும் வளர்த்தனர்.
- ஆசிரியர் சிற்றம்பல நாடிகள் (காழி - பழுதை கட்டி சிற்றம்பல நாடிகள்) (1325-1350) துகளறு போதம் முதலான பல நூல்களை இயற்றியவர்.
;சிற்றம்பல நாடிகளின் மாணாக்கர் மரம்பரை
1. காழி - பழுதை கட்டிச் சம்பந்த முனிவர் (135-1375) சிவானந்த மாலை என்னும் நூலை எழுதியவர். இவருக்குச் சம்பந்த சரனாலயர் முதலான பல மாணாக்கர்கள் இருந்தனர்.
1. சீகாழி தத்துவநாதர் (1350-1375)உண்மைநெறி விளக்கம், இருபா இருபது உரை ஆகிய நூல்களை இயற்றியவர்.
1. காழி தத்துவப் பிரகாசர் (1350-1375) தத்துவப் பிரகாசம், துகளறுபோதக் கட்டளை ஆகிய நீல்களை இயற்றியவர். இவரது மாணாக்கர் பரம முனிவர் என்பவர் தத்துவப் பிரகாச உரை, சித்தாந்த சாரம் ஆகிய நூல்களை இயற்றியவர்.
1. காஞ்சி ஞானப்பிரகாசர் (1350)
1. கண்ணப்பர் (1350) இவர் சிற்றம்பல நாடிகள், காஞ்சி ஞானப்பிரகாசர் ஆகிய இருவரிடமும் மாணாக்கராக இருந்தவர். இவரது மாணாக்கர் ஒருவரும் காஞ்சி ஞானப்பிரகாசர் (1350-1375) என்னும் பெயர் பூண்டு விளங்கினார். அவர் ஞானப்பிரகாசர் மடத்தை நிறுவியவர்.
1. மழபாடிப் பண்டாரம் (1350)
1. ஏனைய 60 சீடர் (1350)
# சிற்றம்பலநாடிகள் பரம்பரை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# நார்தாம்ப்டன்சையர் துடுப்பாட்ட அணி தலைவர்களின் பட்டியல்

பின்வரும் முதல்தர துடுப்பாட்டக்காரர்கள் நார்தாம்ப்டன்சையர் துடுப்பாட்ட அணியின் தலைவர்களாக இருந்தவர்களாவர்.  
- சிம் கிங்ஸ்டன் (1878-1887)
- சி.ஆர். தர்ஸ்பி (1888)
- டி.ஜி. வெல்ச் (1889)
- சிம் கிங்ஸ்டன் (1890-1891)
- டைலர் (1892)
- இ. ஸ்சிரிவன் (1893)
- ஆத்தர் ஹென்பிரே (1894-1895)
- தாமஸ் ஹார்டன் (1896-1906)
- இ.எம். கிரோஸ் (1907)
- தாம்ஸ் மேன்னிங் (1908-1910)
- ஜியார்ஜ் வியால்ஸ் (1911-1912)
- ஜியார்ஜ் வியால்ஸ் & சிட்னி ஸ்மித் (1913)
- சிட்னி ஸ்மித் (1914)
- ஜோசப் பீஸ்லி (1919)
- ரெஜினால்ட் ரேவன் (1920-1921)
- சார்ல்ஸ் டைலர் (1922)
- ஆர்தர் புல் (1923-1924)
- மவுரிஸ் பிட்ஸ்ராய் (1925-1926)
- மவுரிஸ் பிட்ஸ்ராய் & வேலன்ஸ் ஜுப் (1927)
- வேலன்ஸ் ஜுப் (1928-1931)
- டபிள்யு.சி. பிரவுன்(1932-1935)
- ஜாப்ரி கத்பர்ட்சன் (1936-1937)
- ராபர்ட் நெல்சன் (1938-1939)
- பீட்டர் வில்லிஸ் & ஜாக் வெப்ஸ்டர் (1946)
- ஆர்த்தர் சைல்ட்ஸ்-கிளார்க் (1947-1948)
- ஃபிரெட்டி பிரவுண் (1949-1953)
- டென்னிஸ் புரூக்ஸ் (1954-1957)
- ராமன் சுப்பா ராவ் (1958-1961)
- கீத் ஆண்ட்ரூ (1962-1966)
- ரோஜர் பிரிடியூ (1967-1970)
- ஜிம் வாட்ஸ் (1971-1974)
- ராய் வெர்ஜின் (1975)
- முஷ்தாக் முகம்மது (1976-1977)
- ஜிம் வாட்ஸ் (1978-1980)
- ஜெப் குக் (1981-1988)
- அலன் லேம்ப் (1989-1995)
- ராப் பெய்லி (1996-1997)
- கெவின் கர்ரன் (1998)
- மாத்தியூ எய்டன் (1999-2000)
- டேவிட் ரிப்லி (2001)
- மைக்கேல் ஹசி (2002-2003)
- டேவிட் சேல்ஸ் (2004-2007)
- நிக்கி போயே (2008-2010)
- அன்ரூ ஹோல் (2010-2012)
- ஸ்டீவன் பீட்டர்ஸ் (2013 &ndash; *இன்றுவரை*)
# வான்கூவர் திரைப்படக் கல்லூரி

**வான்கூவர் திரைப்படக் கல்லூரி (Vancouver Film School - VFS)** கனடாவின் வடமேற்கே பிரித்தானிய கொலம்பியா மாகாணத்தின் வான்கூவர் நகரில் உள்ள தனியார் பொழுதுபோக்கு சார்ந்த கலைக் கல்லூரி ஆகும்.  
இந்த கலைக் கல்லூரி 1987-ம் ஆண்டு நிறுவப்பட்டது. 2007-ம் ஆண்டு இக்கல்லூரியின் 20-ம் ஆண்டு விழாவையொட்டி புதிய மாணவர்களுக்கென்று 10 லட்சம் டாலர்கள் ஊக்கத்தொகை வழங்க ஒதுக்கப்பட்டது. 2008 மார்ச் மாதம் வான்கூவர் திரைப்படக் கல்லூரி யூ டியூப் இணையதளத்துடன் இணைந்து சிறந்த படைப்புகளுக்கான போட்டி ஒன்றை நடத்தி தேர்வு பெற்ற முதல் மூன்று போட்டியாளர்களுக்கு கல்விக் கட்டண ஊக்கத்தொகை வழங்கியது.
# வான்கூவர் திரைப்படக் கல்லூரி

## வரலாறு

1987-ம் ஆண்டு 6 மாணவர்களுடன் இக்கல்லூரி திறக்கப்பட்டது. அதன் பிறகு படிப்படியாக வளர்ச்சி அடைந்தது இக்கல்வி நிறுவனம். இங்கு திரைப்பட தயாரிப்பு, முப்பரிமாண (3டி) அனிமேஷன் மற்றும் விசுவல் எபெக்ட்ஸ், திரைப்பட மற்றும் தொலைக்காட்சி நிகழ்ச்சிகளுக்கான நடிப்பு, திரைக்கதை - வசனம், டிஜிட்டல் கம்ப்யூட்டர் கேம்ஸ் தயாரிப்பு போன்ற திறன்களில் ஓராண்டு கால பயிற்சி வகுப்புகள் நடைபெறுகின்றன.  
வான்கூவர் திரைப்பட மற்றும் தொலைக்காட்சி படப்பிடிப்புகளுக்கு புகழ்பெற்ற நகரம் ஆகும். ஆண்டுதோறும் 200-க்கும் மேற்பட்ட திரைப்படங்கள் மற்றும் தொலைக்காட்சி நிகழ்ச்சிகளின் படப்பிடிப்பு இந்நகரில் நடைபெறுவது வழக்கம்.
# ஒளிப்போலி

பொதுவாக விழித்திரையில் ஒளிக்கதிர்கள் விழுவதை உணர்வதன் மூலமாகவே காட்சிகளைக் காணமுடியும். அவ்வாறின்றி இருளிலும் விழி மூடியிருக்கையிலும் வேறு ஏதாவது இயக்கத்தினால் தெரியும் காட்சிப் போலிகளை **ஒளிப்போலி** அல்லது **ஒளியறு காட்சிப்போலி** எனலாம்.  
ஏதேனும் அழுத்தத்தினாலோ மின் இயக்கத்தினாலோ காந்தப் புலத்தினாலோ விழித்திரையிலுள்ள நரம்பணுக்களையும் மூளையில் பார்வைக்கான நரம்பணுக்களையும் தூண்டுவதன்மூலமாக இவ் ஒளிப்போலிகளை உருவாக்க முடியும். *தியானம்* எனும் ஆழ்நிலை எண்ணத்தில் இருப்பவர்களும் இல்பொருள்தோற்றம் தரும் மயக்கப் (போதைப்) பொருட்களை உட்கொள்பவர்களும் ஒளிப்போலிகளை உணர்கிறார்கள். இவைதவிர, காண் நரம்புவீக்கத்தினால் (*optical neuritis*) பிணியுற்றிருப்பவர்கள் சில வேளைகளில் விரைவான நகர்வு அல்லது சில ஒலிகளினால் தூண்டப்பெற்று இவ்வாறான போலிக்காட்சிகளைக் காண்கின்றனர்.  
1988-ஆம் ஆண்டு தேவிது இலூயி-வில்லியம்சு, தௌசன் எனும் ஆய்வாளர்கள் ஒளிப்போலிகளைப் பற்றியும் பிற விழுயுள் தோற்றப்பாடுகளைப் பற்றியும் ஒரு கட்டுரை வெளியிட்டனர். அதில் பின்னைப் பழங்கற்காலத்தைச் சேர்ந்த சில உருவமற்ற கலைப்படைப்புகள் ஒளிப்போலிகளையும் பிற நரம்பியல் மாறிலித் தோற்றங்களையும் காட்டுபவை என்றும் அவ்வோவியங்களைத் தீட்டியவர்கள் மயக்கம் தரும் போதைப் பொருட்களை உட்கொண்டிருக்கக்கூடும் என்றும் கூறியுள்ளனர்.
# ஒளிப்போலி

## இதனையும் பார்க்கவும்

- மிதப்பான்
# தைலிவு மாகாணம்

**தைலிவு** பிஜியின் பதினான்கு மாகாணங்களில் ஒன்று ஆகும். இது விட்டி லிவு தீவில் அமைந்துள்ள எட்டு மாகாணங்களில் ஒன்று. இதன் முதன்மை நகரம் நவுசோரி. இதன் பரப்பளவு 755 சதுர கிலோமீட்டர்கள்.
# தைலிவு மாகாணம்

## மக்கள்

இங்கு 55,692 மக்கள் வாழ்கின்றனர். இவர்களில் 29,196 பேர் ஆண்கள், 26,496 பெண்கள் ஆவர். 40,186 பிஜியர்களும், 14,212 பிஜி இந்தியர்களும், 1,294 ஏனைய இனத்தைச் சேர்ந்த மக்களும் வாழ்கின்றனர்.
# லவு மாகாணம்

**லவு மாகாணம்** பிஜி நாட்டின் பதினான்கு மாகாணங்களில் ஒன்று. இதன் தலைநகரம் டுபவு, லகேம்பா தீவின் தெற்குப் பகுதியில் அமைந்துள்ளது. இது பிஜியின் கிழக்குப் பிரிவின் ஒரு பகுதியாகும். இம்மாகாணம் லவு தீவுக்கூட்டத்தில் உள்ள தீவுகளைக் கொண்டுள்ளது.
# லவு மாகாணம்

## மக்கள்

இங்கு 10,683 மக்கள் வாழ்கின்றனர். இவர்களில் 5,763 பேர் ஆண்கள், 4,920 பெண்கள் ஆவர். 10,540 பிஜியர்களும், 88 பிஜி இந்தியர்களும், 55 ஏனைய இனத்தைச் சேர்ந்த மக்களும் வாழ்கின்றனர்.
# லோமாய்விட்டி மாகாணம்

**லோமாய்விட்டி மாகாணம்** பிஜி நாட்டின் பதினான்கு மாகாணங்களில் ஒன்று. இது பிஜியின் கிழக்குப் பிரிவைச் சேர்ந்தது. லோமாய்விட்டி தீவுக்கூட்டத்தின் தீவுகள் இம்மாகாணத்தின் கீழ் நிர்வகிக்கப்படுகின்றன. இவற்றுள் இம்பட்டிக்கி, காவு தீவு ஆகியன குறிப்பிடத்தக்கன.
# லோமாய்விட்டி மாகாணம்

## மக்கள்

இங்கு 16,461 மக்கள் வாழ்கின்றனர். இவர்களில் 8,651 பேர் ஆண்கள், 7,810 பெண்கள் ஆவர். 15,022 பிஜியர்களும், 494 பிஜி இந்தியர்களும், 945 ஏனைய இனத்தைச் சேர்ந்த மக்களும் வாழ்கின்றனர்.
# கிருஷ்ணா குலசேகரன்

**கிருஷ்ணா குலசேகரன் (Krishna Kulasekaran)** ஓர் தமிழ்த் திரைப்பட நடிகர் ஆவார். இவர் கழுகு திரைப்படத்தின் மூலம் பரவலாக அறியப்பட்டார். இவர் நன்கறியப்பட்ட இயக்குநர் விஷ்ணுவர்த்தனின் சகோதரர் ஆவார்.
# கிருஷ்ணா குலசேகரன்

## திரைப்படங்கள்

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 1990 | *அஞ்சலி* | குழந்தை நட்சத்திரம் |  |
| 1997 | *இருவர்* | குழந்தை நட்சத்திரம் |  |
| 1999 | *த டெரரிஸ்ட்* | குழந்தை நட்சத்திரம் |  |
| 2004 | *உதயா* | வெங்கட் ராமன் |  |
| 2008 | *அலி பாபா* | வேலு | சிறந்த நடிகருக்கான விஜய் விருது- நியமிக்கப்பட்டார். |
| 2010 | *கற்றது கடலளவு* | கிருஷ்ணகுமார் |  |
| 2012 | *கழுகு* | சேரா |  |
| 2013 | *வானவராயன் வல்லவராயன்* | படப்பிடிப்பில் |  |
| 2012 | *வல்லினம்* | படப்பிடிப்பில் |  |
| 2013 | *விழித்திரு* | படப்பிடிப்பில் |  |
| 2014 | *இல்லை ஆனாலும் இருக்கு* | படப்பிடிப்பில் |  |
| 2013 | *வன்மம்* | படப்பிடிப்பில் | } |
# மூன்றாம் தமிழ் இணைய மாநாடு

மூன்றாவதாக “தமிழ் இணைய மாநாடு 2000” மாநாடு இலங்கையைச் சேர்ந்த கொழும்புவில் தோட்டத் தொழிலாளா்களின் அமைச்சா் தொண்டமான் தலைமையில் நடைபெறுவதாக இருந்தது. ஆனால் தவிர்க்க முடியாத சில காரணமாக சிங்கப்பூரில் ஜீலை மாதம் 22-24 ஆம் நாட்களில் நடைபெற்றது.  
இந்த மாநாட்டை நடத்த ஏப்ரல் 13 2000 அன்று சிங்கப்பூரில் *தமிழ் இணைய ஒருங்கிணைப்புக் குழு (Tamil Internet Steering Committee - TISC)* என்ற குழு தொடங்கப்பட்டது இந்நிகழ்ச்சியில் லிம் ஸ்வீ சே (:en:Lim Swee Say) உரையாற்றினார்
# மூன்றாம் தமிழ் இணைய மாநாடு

## உத்தமம் தொடக்கம்

சிங்கப்பூர் தேசியப் பல்கலைக்கழகப் பேராசிரியா் அருண் மகிழ்நன் ஒருங்கிணைப்பில் இம் மாநாடு நடைபெற்றது. இம்மாநாட்டில்தான் உலகத் தமிழ்த் தகவல் தொழில்நுட்ப மன்றம் (உத்தமம்) தொடங்கி வைக்கப்பட்டது.
# மூன்றாம் தமிழ் இணைய மாநாடு

## மாநாட்டின் செயல்பாடுகள்

இம்மாநாட்டில் இணையதளப் பெயா்கள், தமிழ் எழுத்துரு கலைச்சொல்லாக்கம், ஒருங்குறி முறை ஆகியன பற்றி விவாதிக்கப்பட்டன. இம்மாநாட்டின் வழியாக உலக அளவில் அனைவரும் தமிழ் இணைய மாநாட்டின் செய்திகளை அறிந்துகொள்ள WWW.infitt. Org என்ற இணையதளம் உருவாக்கப்பட்டுப் பயன்பாட்டிற்கு வந்தன. இம்மாநாட்டின் இறுதி விழாவில் சிங்கப்பூர் அதிபா் எஸ். ஆர். நாதன் கலந்து கொண்டார்.
# நான்காம் தமிழ் இணைய மாநாடு

இம்மாநாடு 2001 ஆம் ஆண்டு ஆகஸ்டு 23 24 25 ஆகிய தேதிகளில் மலேசியத் தலைநகா் கோலாலம்பூரில் உலக வா்த்தக மையத்தில் நடைபெற்றது. மாநாட்டின் துவக்கவிழாவில் மலேசிய பிரதமா் மகாதீர் முகமது அவர்கள் கலந்து கொண்டு சிறப்பித்தார்.
# நான்காம் தமிழ் இணைய மாநாடு

## மாநாட்டின் கருப்பொருள்

இம்மாநாட்டின் கருப்பொருளாக ‘வளர்ச்சிக்கான வழிகள்’ என்ற பொருண்மையில் கட்டுரைகள் அமையப்பெற்றன.
மேலும் தமிழை மின் வணிக மொழியாக்குதல், ’NET For LIFE’ என்னும் கணிப்பொறிக் கல்வித்திட்டத்தை வகுத்தமைத்து பள்ளிக் குழந்தைகள் மழலையர், நடுவர், முதியோர் என மூன்று நிலைகளில் வழங்குதல் போன்ற பொருள்களிலும் கலந்தாய்வும் நடைபெற்றது.
# நான்காம் தமிழ் இணைய மாநாடு

## மாநாட்டின் விவாதங்கள்

தற்போதைய தமிழ் எழுத்துருச் சிக்கல்கள் மொழி பெயா்ப்பிகள் தமிழ் ஒளி எழுத்துப் படிப்பான் ஆகியன முக்கிய விவாதங்களாக இம்மாநாட்டில் எடுத்துக் கொள்ளப்பட்டன.
# நான்காம் தமிழ் இணைய மாநாடு

## தமிழ் மரபு அறக்கட்டளைத் தொடக்கம்

ஒளி எழுத்துப் படிப்பான் மூலமாக ஓலைச்சுவடிகளைப் பாதுகாத்து அவற்றைக் கணிப்பொறி மையமாக்கி இணையத்தில் தொகுக்க முனைவா் நா. கண்ணன் தலைமையில் அமைப்பு ஒன்று துவங்கப்பட்டது.தமிழ் மரபு அறக்கட்டளை என்ற இவ்வமைப்பிற்கு மலேசிய அமைச்சா் டத்தோ சாமி முதற்கட்ட நிதியாக பத்தாயிரம் டாலா்களை வழங்கி தமிழ் ஒலைச்சுவடிக்கு உயிர் கொடுத்தார். சா்வதேச அளவில் நுாற்றுக்கணக்கான அறிஞா்கள் கலந்து கொண்ட இம்மாநாட்டில் சுமார் ஐம்பது ஆராய்ச்சிக் கட்டுரைகள் படிக்கப்பட்டன.
# நான்காம் தமிழ் இணைய மாநாடு

## குறிப்பு

1. முனைவர் துரை.மணிகண்டன், எழுதிய இணையமும் தமிழும் என்ற நூல்.
2. முனைவர் மு.பொன்னவைக்கோ, எழுதிய இணையத் தமிழ் வரலாறு என்ற நூல்.
# தசகாரியம் (களந்தை ஞானப்பிரகாசர் நூல்)

தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர் இயற்றிய **தசகாரியம்** என்னும் நூலே தசகாரியம் பற்றிக் கூறும் நூல்கள் பலவற்றில் அளவில் பெரியது. இந்த நூலாசிரியரின் காலம் காலம் 15 ஆம் நூற்றாண்டு. நூல் 302 பாடல்களைக் கொண்டது. 8 பாயிரப் பாடல்களும், வழிபாட்டு இலக்கணத்தைத் தொகுத்துக்காட்டும் 35 பாடல்களும் இதில் உள்ளன. பின்னர் குரு பூசை, தீக்கை, தத்துவரூபம், சுத்தி, சிவரூபம், தரிசனம், யோகம், போகம் முதலான செய்திகள் இதில் கூறப்பட்டுள்ளன. வடநூல்களின் பொருள் இதில் மருவுவதாக நூலாசிரியரே தம் அவையடக்கப் பாடலில் குறிப்பிட்டுள்ளார். தம் குரு சத்தியஞானி கூறியவற்றைத் தொகுத்துத் தமிழில் கூறுவதாகவும் ஆசிரியரே குறிப்பிட்டுள்ளார். சிவானந்தையர் பதிப்பு (1911), சோமசுந்தர தேசிகர் பதிப்பு எனச் சில பதிப்புகளில் இந்நூல் வெளிவந்துள்ளது. வழிபாடு செய்வதற்கு உரிய முறைகளைக் கற்க விரும்புவோர் கருத்தில் கொள்ளவேண்டிய தகுந்த நேரம், தகுந்த ஆசிரியர் முதலான செய்திகள் இதில் கூறப்பட்டுள்ளன. தகுந்த ஆசிரியரிடம் தீட்சை பெறுவதை இந்த நூல் வலியுறுத்துகிறது.
# தசகாரியம் (களந்தை ஞானப்பிரகாசர் நூல்)

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# களந்தை ஞானப்பிரகாசர்

ஞானப்பிரகாசர் என்னும் பெயருடன் மெய்கண்டார் காலத்தில் பலர் வாழ்ந்தனர்.  
களந்தை ஞானப்பிரகாசரைக் களந்தை ஞானப்பிரகாச பண்டாரம் (முனிவர்) எனவும் குறிப்பிடுவர்.  
களந்தை என்பது திருத்துறைப்பூண்டிக்கு அருகில் உள்ள ஆதித்தேச்சுரம் கோயில் உள்ள ஊர். இந்த ஊரில் வாழ்ந்த இந்த ஞானப்பிரகாசர் தி௫க்கயிலாய பரம்பரை வேளாக்குறிச்சி ஆதீன சீடர் ஆவார்.
- சந்தான அகவல் (சந்தான வரலாறு),
- தசகாரியம்,
- சகலாகம சாரம்,
- அளவை விளக்கம்
ஆகிய 4 நூல்களை இவர் இயற்றியுள்ளார்.
# களந்தை ஞானப்பிரகாசர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005